Recommended byColombia
లార్డ్స్ మైదానం వేదికగా తొలి టెస్ట్:
టీమిండియా సుదీర్ఘ ప్రస్తానాన్ని ఒక్కసారి పరిశీలించినట్లయితే.... క్రికెట్ ఆడే దేశాల్లో సభ్యత్వం సాధించిన టీమిండియా తన తొలి టెస్ట్ ను 1 932లో లార్డ్స్ మైదానం వేదికగా ఇంగ్లండ్ తో తలపడింది. అలాగే స్వదేశంలో టీమిండియా 1933లో చెన్నై వేదికగా ఆడింది. ఈ మ్యాచ్ లో భారత ఆటగాడు అమర్‌నాథ్ సెంచరీ సాధించడం విశేషం. కాగా 1952లో టీమిండియా తొలి టెస్ట్ విజయాన్ని నమోదు చేసింది. ఈ మ్యాచ్ లో ఇంగ్లండ్ తో తలపడి టీమిండియా నెగ్గింది. అలాగే 1986లో ​ భారత్ తొలిసారి టెస్టును టైగా ముగించింది. ఈ మ్యాచ్ లో టీమిండియా ఆసీస్ తో తలపడింది.
అనిల్ కుంబ్లే వరల్డ్ రికార్డ్...
టెస్ట్ క్రికెట్ లో ఏ బౌలర్ కు సాధ్యం కాని రికార్డును అనిల్ కూంబ్లే సాధించాడు. 1999లో పాక్ పై జరిగిన మ్యాచ్ లో భారత స్పిన్ దిగ్గజం అనిల్ కూంబ్లే ఒకే ఇన్నింగ్ లో ఏకంగా 10 వికెట్లు పడగొట్టి టీమిండియాకు చారిత్రక విజయాన్ని అందించాడు. ఇప్పటి వరకు ఈ రికార్డు పదిలంగానే ఉంది. అలాగే 2001లో భారత పర్యటనకు వచ్చిన వరల్డ్ ఛాంపియన్స్ ఆసీస్ ను టీమిండియా చిత్తు చేసి పంపింది. సిరీస్ ఫలితాన్ని నిర్ణయించే చిట్టచివరి మూడో మ్యాచ్ లో మన తెలుగుతేజం వీవీఎస్ లక్ష్మణ్ విజృంభించి ఏకంగా 281 పరగుల వ్యక్తిగత స్కోర్ సాధించి టీమిండియా విజయంలో కీలక పాత్ర పోషించాడు. అదే మ్యాచ్ లో హర్భజన్ తొలి హ్యాట్రిక్ నమోదు చేసి ఆసీస్ ను ఇంటిదారి పట్టించాడు. వరల్డ్ ఛాంపియన్ హోదాలో వచ్చిన ఆసీస్ ను చిత్తుచేసి టీమిండియా టెస్ట్ సిరీస్ సాధించడం చారిత్రాక్మంగా నిలిచిపోయింది.
సెహ్వాగ్ ట్రిపుల్ సెంచరీ....
టెస్ట్ క్రికెట్ మహామహులైన సచిన్, రిచర్డ్స్, బ్రాడ్‌మెన్ లాంటి వారికి సాధ్యంకానటువంటి రికార్డును మన వీరు సాధించాడు. 2004లో పాకిస్తాన్ తో జరిగిన మ్యాచ్ లో సెహ్వాగ్ విజృంభించి ట్రిపుల్ సెంచరీ సాధించి టెస్ట్ క్రికెట్ లో టీమిండియా సత్తా ఏపాటిదో ప్రపంచానికి తెలిపాడు. కాగా ఈ మ్యాచ్ లో పాక్ పై టీమిండియా ఘన విజయం సాదించింది. ఇదిలా ఉండగా 2005లో మాస్టర్ బ్లాస్టర్ సచిన్ .. సునీల్ గవాస్కర్ పేరిట ఉన్న అత్యధిక సెంచరీల రికార్డును బద్దలు కొట్టాడు... అలాగే 2009లో శ్రీలంకపై టీమిండియా టెస్టుల్లో అత్యధిక స్కోర్( 776/9) సాధించింది.
మాస్టర్ బ్లాస్టర్ రిటైర్మెంట్...
భారత క్రికెట్ మూల స్తంభంగా నిలిచిన మాస్టర్ బ్లాస్టర్ సచిన్ 2013లో రిటైర్మెంట్ ప్రకటించారు. క్రికెట్ అంటే సచిన్ .. సచిన్ అంటే క్రికెట్ అని అనుకునే రోజులవి.. ఇలాంటి సమయంలో సచిన్ రిటైర్మెంట్ అందరినీ కలచి వేసింది. క్రికెటర్ గా దశాబ్దాల కెరీర్ ను కొనసాగించి.. భారతీయుల మన్ననలు అందుకొని సగౌరవంగా అంతర్జాతీయ కెరీర్ కు వీడ్కోలు పలికిన మాస్టర్ బ్లాస్టర్ సచిన్ టెండూల్కర్ ను చూసి జాతి హర్షించింది.
టెస్టుకు చేరువైన టీమిండియా...
1932 నుంచి ఇప్పటి వరకు దాదాపు శతాబ్ద కాలం పాటు అలుపెరగని రీతిలో ప్రయాణం చేసి ఈ రోజు 500వ టెస్ట్ ఆడేందుకు టీమిండియా సిద్ధమైంది. కాన్నూర్ వేదికగా రేపు ( గురువారం) జరిగే ఈ మ్యాచ్ లో న్యూజిల్యాండ్ తో టీమిండియా తలపడనుంది. విదేశీగడ్డపై వరుస విజయాలు అందుకొని మంచి ఫాంలో ఉన్న టీమిండియా క్రికెట్లర్లు ఇదే జోరును కొనసాగించి 500 వ టెస్ట్ లోనూ విజయం సాధించాలనే ఉత్సాహంతో ఉన్నారు.
ఆల్ ది బెస్ట్ టీం ఇండియా...
Team india's 500 th Test Match:
First test match of the NewZealand tour of india to be Played at Kanpur from tommarow ( sep 22nd ) onwards will be Team india's 500 th Test Match.